stanford-oval/wikipedia huggingface dataset:
Taiwanin maantiede
Ilmasto

Taiwanin ilmasto on pohjoisessa subtrooppinen ja etelässä trooppinen. Sadekausi kestää toukokuusta lokakuuhun. Keskilämpötila on kesällä korkeintaan 35 astetta ja talvella vähintään 10 astetta.
Taiwanin sadanta vaihtelee selkeästi maan eri osissa sekä korkeuden mukaan. Taiwaninsaaren läntisellä tasangolla sateet jäävät vuosittain noin 1 500 millimetriin, kun taas vuoristojen itärinteillä sadanta voi olla jopa 6 000 millimetriä. Taiwaninsaaren pohjoisosassa vaikuttaa talvinen Itä-Aasian monsuuni, jonka seurauksena se saa suurimmat sateet talvella. Eteläosissa monsuunikausi on puolestaan kesällä, kun tuulet puhaltaa Etelä-Kiinan mereltä. Saaren eteläosa saa peräti 90 prosenttia sateistaan toukokuun ja syyskuun välisenä aikana; syksyt ja talvet ovat saaren keski- eteläosissa pääosin vähäsateisia ja aurinkoisia. Vuoristossa voi sataa myös lunta.
Taiwaniin iskee vuosittain kolmesta neljään taifuunia, ja niitä esiintyy erityisesti heinäkuulta syyskuulle. Taifuunit voivat aiheuttaa rankkasateita, maa-ainesvirtoja ja maanvyöryjä.
Luonto > Kasvillisuus

Osittain saaren suurten korkeuserojen vuoksi Taiwaninsaarella on monia erityyppisiä elinympäristöjä, ja WWF:n mukaan saari voidaan jakaa kahteen ekoalueeseen. Suurin osa saaresta kuuluu subtrooppiseen ainavihantaan metsään, kun taas saaren eteläkärjessä on monsuunisademetsiä. Saarella asuu yli 20 miljoonaa ihmistä, joten ihmistoiminta on vaikuttanut kasvillisuuteen, ja erityisesti saaren alavat alueet on käytety maatelouteen. Vuoristorinteillä on kuitenkin edelleen laajoja metsiä. Taiwaninsaari oli aikoinaan lähes kokonaisuudessa metsän peitossa, nykyään metsät peittävät vajaan puolet pinta-alasta. Pienemmillä saarilla puita on selkeästi vähemmän, ja erityisesti Peskadoreilla tuuliolosuhteet haittaavat puiden kasvua.
Taiwaninsaaren alavilla tasangoilla valtalajeja ovat olleet Pyökkikasvit pyökkikasveihin kuuluva Castanopsis hystrix ja laakerikasveihin kuuluva Cryptocarya chinensis. Alakorkeuksilla on jonkun verran myös mäntylajia Pinus massoniana, ja hieman ylempänä valtalajiksi tulee tammeihin kuuluva Quercus glauca.
Noin 3 000 metrissä kasvaa lauhkeita ja subalpiinisia metsiä, joiden lajeja ovat muun muassa leppä Alnus cremastogyne, vaahterat ja hemlokki Tsuga chinensis. Kaikista korkeimmilla alueilla havumetsiä, joiden valtakasveja ovat hemlokit, kuuset ja pihdat.
Luonto > Luonnonsuojelu

Taiwanissa on yhdeksän kansallispuistoa: Etelä-Penhu,  Dongsha, Kinmen, Shei-pa, Taroko, Yangmingshan, Yushan ja Kenting.
Aiheesta muualla

Kuvia tai muita tiedostoja aiheesta Taiwanin maantiede Wikimedia Commonsissa
Satelliittikuva Taiwanista.
Näkymä Riyuejärvelle.
Ansipin I hallitus

Ansipin I hallitus oli Viron tasavallan hallitus, joka toimi 13. huhtikuuta 2005 – 5. huhtikuuta 2007. Se oli enemmistöhallitus, joka koottiin, kun Juhan Partsin edeltävä hallitus kaatui kesken vaalikauden hallituskriisiin. Hallituksen muodostivat Reformipuolue (5), Keskustapuolue (5) ja Kansanliitto (4).
Hallituksen taustaa

Res Publican, Reformipuolueen ja Kansanliiton muodostama Juhan Partsin keskustaoikeistolainen porvarihallitus oli kaatunut 21. maaliskuuta 2005, kun oikeusministeri Ken-Marti Vaherin sai epäluottamuslauseen 54 edustajan äänestäessä oikeusministeriä vastaan. 32 kansanedustajaa äänesti tyhjää ja 15 oli poissa. Näin ollen yksikään edustaja ei äänestänyt Vaherin puolesta. Epäluottamusehdotuksen allekirjoittajina oli myös kahden hallituspuolueen edustajia. Pääministeri Parts ilmoitti heti äänestyksen jälkeen, että hallitus jättäisi eronpyyntönsä 24. maaliskuuta. Vaher sai epäluottamuslauseen, koska oli ehdottanut korruption torjunnassa kiintiö määrän korruptiotapauksia. Tämä olisi johtanut siihen, että jos joskus korruptio olisi pienentynyt niin paljon, ettei kiintiöitä saataisi täytettyä, olisivat viranomaiset alkaneet toteuttaa tekaistuja korruptiosyytteitä saadakseen kiintiömäärät täyteen.[lähde? ]
Partsin hallitus oli jo meinannut kaatua helmikuussa 2005, kun 8. helmikuuta paljastui, että ulkoministeriöstä oli kadonnut satoja Viron suojelupoliisin (Kaitsepolitseiamet, KAPO) salaiseksi luokittelemia asiakirjoja vuosilta 1996–2004. KAPO:n tutkimusten alla oli erityisesti Reformipuolueeseen kuuluva ulkoministeri Kristiina Ojuland, vaikka vain osa asiakirjoista oli kadonnut hänen virkakautenaan. Tosiasiassa kyse oli ilmeisesti henkilökohtaisesta ja kahden hallituspuolueen välisestä valtakamppailusta. Lopulta presidentti Arnold Rüütel erotti Ojulandin Res Publicaan kuuluvan Partsin ehdotuksesta. Tästä taas kehkeytyi riita Partsin Res Publican ja talousministeri Andrus Ansipin johtaman Reformipuolueen välille. Reformipuolue vaati Partsia eroamaan ja ilmoitti, ettei voinut toimia enää samassa hallituksessa Res Publican kanssa. Lopulta helmikuun puolivälissä puolueet kuitenkin sopivat jatkavansa hallitusyhteistyötä. Lopullinen isku tuli kuitenkin Vaherin aiheuttamasta kohusta.
Tarkoituksena oli koota Partsin kaatuneen hallituksen pohjalta uusi hallitus, mutta Res Publica ei enää suostunut mukaan hallitukseen, jos sitä johtaisi Andrus Ansip. Lisäksi Res Publicalla ja Partsilla ei ollut enää luottamusta kansan silmissä. Lopulta Res Publican tilalle tuli Keskustapuolue, jolla oli 28 paikkaa riigikogussa, kuten myös Res Publicalla. Näin ollen 60 paikan hallituspohja pysyi samana, vaikka yhteistyöpuolue muuttuikin.
Hallituksen linja

Lehdistössä hallitus määriteltiin vasemmistolaiseksi, koska hallituspohja oli siirtynyt enemmän vasemmalle. Virolaisessa poliittisessa kielenkäytössä hallitus ehkä oli keskustavasemmistolainen, mutta suomalaisittain se laskettaisiin porvarihallitukseksi. Reformipuolueen entinen yhteistyökumppani Res Publica oli oikeistolainen ja konservatiivinen, eikä aatteellisesti niin kaukana oikeistoliberaalista Reformipuolueesta. Sen sijaan uusi hallituskumppani Keskustapuolue oli aatteellisesti aivan toisessa päässä kuin Reformipuolue. Sen sijaan tukipuolueena toiminut Kansanliitto oli poliittisissa kysymyksissä lähempänä Keskustapuoluetta.
Hallitus jatkoi liberaalin talouspolitiikan linjaa. Lisäksi se korotti eläkkeitä ja antoi muutamia perhetukia nostaakseen syntyvyyttä. Erityiseksi päätavoitteekseen Ansipin I hallitus otti tuloveron alentamiseen asteittain niin, että välillä 2006–2007 tulovero laskisi 23 prosentista 22 prosenttiin, välillä 2007–2008 22 prosentista 21 prosenttiin ja välillä 2008–2009 21 prosentista 20 prosenttiin.
Ministerit

| Ministeri | Tehtävissä | Puolue |
| --- | --- | --- |
| Pääministeri Andrus Ansip |  13.4.2005–5.4.2007 |  Reformipuolue |
| Ulkoministeri Urmas Paet |  13.4.2005– |  Reformipuolue |
| Oikeusministeri Rein Lang |   13.4.2005–5.4.2007 |  Reformipuolue |
| Sisäasiainministeri Kalle Laanet |  13.4.2005–5.4.2007 |  Keskustapuolue |
| Puolustusministeri Jaak Jõerüüt   Jürgen Ligi |  13.4.2005–10.10.2005   10.10.2005–5.4.2007 |  Reformipuolue |
| Valtiovarainministeri Aivar Sõerd |  13.4.2005–5.4.2007 |  Kansanliitto |
| Opetus- ja tiedeministeri Mailis Reps |  13.4.2005–5.4.2007 |  Keskustapuolue |
| Maatalousministeri Ester Tuiksoo |  13.4.2005–5.4.2007 |  Kansanliitto |
| Talous- ja viestintäministeri Edgar Savisaar |  13.4.2005–5.4.2007 |  Keskustapuolue |
| Sosiaaliministeri Jaak Aab |  13.4.2005–5.4.2007 |  Keskustapuolue |
| Alueministeri Jaan Õunapuu |  13.4.2005–5.4.2007 |  Kansanliitto |
| Väestöministeri Paul-Eerik Rummo |  5.4.2007– |  Reformipuolue |
| Ympäristöministeri Villu Reiljan   Rein Randver |  13.04.2005-08.10.2006   11.10.2006-05.04.2007 |  Kansanliitto |
| Kulttuuriministeri Raivo Palmaru |  13.4.2005–5.4.2007 |  Keskustapuolue |
| 0 | 1 | 2 | 3 |
| --- | --- | --- | --- |
|  | Edeltäjä: Partsin hallitus | Viron hallitus 13. huhtikuuta 2005 – 5. huhtikuuta 2007 . | Seuraaja: Ansipin II hallitus |
Amurinuunilintu

| Amurinuunilintu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Uunilinnut Phylloscopidae
Suku::  Aasiansieppokertut Seicercus
Laji::  coronatus
Kaksiosainen nimi
 Seicercus coronatus  (Temminck & Schlegel , 1847) 
Synonyymit
 Phylloscopus coronatus 

Katso myös
   Amurinuunilintu Wikispeciesissä   Amurinuunilintu Commonsissa 
Infobox OKNimi-testi OKIUCN-testi OK: 
Amurinuunilintu (Seicercus coronatus) on Aasiassa pesivä, uunilintujen heimoon kuuluva varpuslintu.
Koko ja ulkonäkö

Amurinuunilintu muistuttaa muodoltaan ja yleisväriltään vaaleaa pajulintua. Pään kuviot ovat voimakkaat – silmäkulmajuova on leveä ja vaalea. Siivellä on yksi epäselvä siipijuova.
Levinneisyys

Amurinuunilintu pesii Japanissa, Mantšuriassa ja Venäjän kaukoidässä. Laji talvehtii eteläisessä Kaakkois-Aasiassa. Syksyllä laji on erittäin harvalukuinen vierailija Euroopassa. Suomessa se on tavattu vain kerran, 23. lokakuuta 2004 Kokkolassa.
Ravinto

Amurinuunilintu on hyönteissyöjä.
Aiheesta muualla

Amurinuunilintu Lintukuva-verkkopalvelussa
ITIS: Phylloscopus coronatus (englanniksi)
Artur da Costa e Silva

| Artur da Costa e Silva |
| --- | --- |

Brasilian 27. presidentti
 15. maaliskuuta 1967 – 31. elokuuta 1969  
Varapresidentti:  Pedro Alexio
Edeltäjä:  Humberto de Alencar Castelo Branco
Seuraaja:  Pedro Aleixo (virkaa tekevänä, de jure) sotilasjuntta (de facto)
Henkilötiedot
Syntynyt: 3. lokakuuta 1899 Taquari, Rio Grande do Sul
Kuollut: 17. joulukuuta 1969 (70 vuotta) Rio de Janeiro, Rio de Janeiro
Puoliso:  Iolanda Barbosa
Tiedot
Puolue:  ARENA
 Nimikirjoitus
Artur da Costa e Silva (portugali: [aʁˈtuʁ dɐ ˈkɔstɐ en ˈsiɫvɐ]; 3. lokakuuta 1899 – 17. joulukuuta 1969) oli Brasilian armeijan kenraali ja toinen sotilashenkilö, josta tuli Brasilian presidentti vuoden 1964 vallankaappauksen jälkeen.
Costa e Silvan virkakauden aikana perustuslakia muutettiin niin, että presidentti sai valtuudet hajottaa parlamentin, syrjäyttää poliittisia päättäjiä ja järjestelmällisesti syrjiä vasemmistolaisia puolueita ja yksilöitä. Costa e Silvan hallitus aloitti vainot oppositiota, vasemmistolaisia aktivisteja ja epäiltyjä kommunisteja kohtaan. Vainotoimet laajenivat hänen seuraajansa Emílio Garrastazu Médicin aikana.
Vuoden 1967 perustuslain mukaan Brasilian presidentti valittiin välillisesti ehdottomalla enemmistöllä molemmissa kongressin huoneissa. Koska kongressia hallitsi armeijan tukema ARENA-puolue, presidentinvaalikampanja käytännössä päättyi, kun Costa e Silva oli virallisesti nimitetty ARENAN ehdokkaaksi. Hänet valittiin muodollisesti 3. lokakuuta 1966, ja hän vannoi virkavalansa 15. maaliskuuta 1967.
Toisin kuin pidättyväinen edeltäjänsä, Costa e Silva oli ulospäinsuuntautunut ja töykeä. Hänen virkakautensa piti jatkua vuoteen 1971, mutta hän vetäytyi toimestaan saatuaan sydänkohtauksen syyskuussa 1969.
Käännös suomeksi
Tasausäes

Tasausäes
Tasausäes on viljanviljelyssä käytetty äestyyppi, jota käytetään varhain keväällä. Se tasaa pellon pinnan muttei riko maanpintaa kovin voimaperäisesti.  Näin maanpinnan kosteus säilyy, vaikka sattuisi vähäsateinen alkukesä. Varsinainen maanmuokkaus tapahtuu muunlaisilla äestyypeillä. Tasausäes tunnetaan myös nimellä pintaäes.
Alfred Jacobsson

Johan Alfred Jacobsson (27. lokakuuta 1841 Turku – 15. helmikuuta 1931) oli suomalainen puutavara-alan liikemies, lahjoittaja, valtiopäivämies.
Jacobssonin vanhemmat olivat kauppalaivuri Johan Jacobsson ja Charlotta Albertina Myhrberg. Hän kävi yläalkeiskoulun ja kauppakoulun sekä teki vielä vuonna 1870 opintomatkan Englantiin, Ranskaan ja Saksaan. Jacobsson perusti 1870 oman puutavaraliikkeen Turkuun. Hän toimi vuodesta 1881 Akaan Höyrysaha Oy:n toimitusjohtajana ja vuodesta 1888 Vartsalan Höyrysaha Oy:n toimitusjohtajana. Jacobsson oli Kemi Oy:n johtokunnan jäsen, Merivakuutus Oy Tritonin johtokunnan puheenjohtaja, Turun Osakepankin hallintoneuvoston jäsen sekä Åbo Akademin hallituksen jäsen.
Jacobsson oli Turun edustaja porvarissäädyssä valtiopäivillä 1899. Hän oli Turun kaupunginvaltuuston jäsen 1879–1903 ja rahatoimikamarin jäsen 1885–1890. Jacobsson toimi lisäksi Ruotsin varakonsulina Turussa 1890–1918. Hän lahjoitti biologisen museon Turun kaupungille 1902–1906 sekä teki lukuisia lahjoituksia Åbo Akademille. Jacobssonin kodin irtaimistosta on muodostettu Ett Hem -niminen kotimuseo empiretyyliseen puupientaloon Turun Piispankadulla.
Alfred Jacobsson oli naimisissa vuodesta 1877 Helene Kumlinin kanssa.
Aiheesta muualla

Alfred ja Helene Jacobssonin kodista muodostettu Ett Hem-kotimuseo (Arkistoitu – Internet Archive)
Animal Crossing: Let’s Go to the City

| Animal Crossing: Let’s Go to the City |
| --- | --- |

Kehittäjä:  Nintendo EAD
Julkaisija:  Nintendo
Jakelija:  Nintendo eShop
Tuottaja:  Katsuya Eguchi
Säveltäjä:  Kazumi Totaka ja Shiho Fujii
Pelisarja:  Animal Crossing
Julkaistu:  JP 1. marraskuuta 2008NA 16. marraskuuta 2008EU 5. joulukuuta 2008
Lajityyppi:  simulaatiopeli
Pelimuoto:  yksinpeli, moninpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3  USK 0 
Alusta:  Wii
Jakelumuoto:  Wiin optinen levy
Lisää peliartikkeleitaVideopelien teemasivulla
Infobox OK  : 
Animal Crossing: Let’s Go to the City (Pohjois-Amerikassa Animal Crossing: City Folk) on Nintendon kehittämä ja julkaisema simulaatiopeli, joka julkaistiin vuonna 2008. Peli on ensimmäisiä pelejä, jossa voi hyödyntää Wiin Internet-yhteyttä verkkomoninpelissä. Peli hyödyntää Wii Speakia, jolla voi puhua toisten ihmisten kanssa. Animal Crossing: City Folk on jatko-osa pelille Animal Crossing: Wild World.
Pelissä pääsee kaupunkiin jossa voi muun muassa vaihtaa hiustyyliä, vaihtaa hahmollensa oman Miinsä kasvot, mennä katsomaan komediaesitystä, ostella vaatteita muotikaupasta ja käydä ennustaja Katrinan luona. Pelin grafiikka nojaa enemmän GameCuben version grafiikkaan eikä eroa siitä paljoakaan.
Aiheesta muualla

Animal Crossing: Let’s Go to the City MobyGamesissa (englanniksi)
-pelisarja
| --- | --- |
Pelit:   Dōbutsu no Mori  Animal Crossing  Animal Crossing: Wild World  Animal Crossing: Let’s Go to the City  Animal Crossing: New Leaf  Animal Crossing: New Horizons 
Muut:   Animal Crossing -elokuva
Amatsoninjättilumme

| Amatsoninjättilumme |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Nymphaeales
Heimo::  Lummekasvit Nymphaeaceae
Suku::  Jättilumpeet Victoria
Laji::  amazonica
Kaksiosainen nimi
 Victoria amazonica  (Poepp.) Klotzsch 
Katso myös
   Amatsoninjättilumme Wikispeciesissä   Amatsoninjättilumme Commonsissa 
Infobox OKVirheellinen NIMI-arvo: 
Amatsoninjättilumme (Victoria amazonica) on jättilumpeiden sukuun kuuluva kasvilaji.
Se kasvaa luonnonvaraisena Amazonin latvavesillä ja muissa Etelä-Amerikan hitaasti virtaavissa matalissa vesissä. Sen kellanvihreät lehdet ovat todella suuria, halkaisijaltaan 1–2 metriä. Lehdissä on 5–10 cm korkea pystysuora reunus. Lehtien alapinnalla ja varsissa kasvaa piikkejä. Kukat tuoksuvat ananakselta ja aukeavat iltahämärissä sulkeutuakseen seuraavan aamupäivän kuluessa. Ne ovat aluksi valkoisia, mutta muuttuvat vaaleanpunaisiksi.
Alfred Joki

Alfred Joki (s. 4. helmikuuta 1952 Karunki, Ruotsi) on ruotsalainen ampumahiihtäjä.
Joen ura alkoi hiihtäjänä kaudella 1967–1968 ja hän edusti tällöin kotikylänsä Ruotsin Ylitornion Hietaniemen SK Gränsen -seuraa. Hiihto kuului Joen kilpailumuotona aina armeijakauteen eli vuoteen 1971 asti. Armeijassa hän tutustui ampumahiihtoon, josta tulikin hänen pääkilpailulajinsa. Vuonna 1973 hän oli mukana Ruotsin nuorten ampumahiihtojoukkueessa Lake Placidin MM-kisoissa.
Joki nousi Ruotsin miesten maajoukkueeseen kaudella 1975 ja edusti Ruotsia aina vuoteen 1982 asti. Tänä aikana hän oli Ruotsin joukkueessa varamiehenä vuoden 1976 olympiakisoissa Innsbruckissa ja 1980 olympiakisoissa Lake Placidissa. vuoden 1981 MM-kisoissa Lahdessa hän oli mukana viidenneksi sijoittuneessa Ruotsin viestijoukkueessa. Seuraavan vuoden MM-kisoissa Minskissa hän oli vielä Ruotsin joukkueessa, joka sijoittui seitsemänneksi. Ampumahiihdossa hänellä oli ammunta vahvempi osa, joka näkyi siinä, että hänet valittiin tyypillisesti silloiselle sprinttimatkalle eli 10 kilometrille ja viestiin, jossa osuus oli 7,5 km. Parhaaksi henkilökohtaiseksi saavutukseksi MM-kisoissa tuli Lahden MM-kisojen pikamatkan eli 10 km:n 34. sija. Kaikkiaan hän osallistui viisiin MM-kisoihin.
Hänen uransa aikaan, joka oli ennen maailmancup-aikakautta, hän saavutti lisäksi kaksi hopeaa ja viisi pronssia Pohjoismaisissa mestaruuskilpailuissa.
Alfred Joen seuraajana Hietaniemen SK Gränsen -seurassa oli 10 vuotta nuorempi Kalle Grenemark, joka nousi myös Ruotsin ampumahiihtomaajoukkueeseen 1980-luvulla.
Alfred Joki on asunut aikuisikänsä Ruotsin Ylitorniolla Hietaniemen kylässä ja toiminut talonmiehenä 43 vuotta kotikunnassaan ennen eläkkeelle jäämistään.
Urheilusaavutukset

MM-kisat:
MM 1976 Anterselva: 43. 10 km
MM 1978 Hochfilzen: 57. 10 km ja 9. 4 x 7,5 km
MM 1979 Ruhpolding: 10. 4 x 7,5 km
MM 1981 Lahti: 34. 10 km ja 5. 4 x 7,5 km
MM 1982 Minsk: 44. 10 km ja 7. 4 x 7,5 km
Thulo Dumba

| Thulo Dumba |
| --- | --- |
 fiThulo Dumba 
 27°03′00″N, 87°10′01″E 
Thulo Dumba (nepaliksi ठूलोदुङमा, Ṭhūlōduṅamā) on kylä Nepalissa. Siellä asui yhteensä 2 604 ihmistä vuoden 1991 väestönlaskennassa.
Antigóni Gkóni

Antigóni Gkóni (kreik. Αντιγόνη Γκόνη, kansainvälisesti usein Antigoni Goni) on kreikkalainen klassinen kitaristi. Hän opiskeli Ateenan kansallisessa konservatoriossa, Lontoon Royal Academy of Musicissa ja New Yorkin Juilliard Schoolissa.
Gkóni on levyttänyt muun muassa Naxokselle. Hän vaikuttaa myös The Manhattan Guitar Duossa yhdessä Kevin R. Gallagherin kanssa.
Aiheesta muualla

Viralliset sivut (englanniksi)
Asema 62

| Asema 62> Rescue me |
| --- | --- |
Tyyli:  komedia / draama
Kestoaika:  n. 43 min
Luoja(t):  Denis Leary Peter Tolan
Pääosissa:  Denis Leary   Diane Farr   Michael Lombardi   James McCaffrey   Jack McGee   Steven Pasquale   Andrea Roth   John Scurti   Daniel Sunjata   Callie Thorne
Alkuperämaa:  Yhdysvallat
Alkuperäiskieli:  englanti
Verkko:  FX, Suomessa Nelonen
Esitetty:  21. kesäkuuta, 2004 – 7. syyskuuta 2011
Jaksoja:  93
Tunnuskappale:  The Von Bondies - "C'mon C'mon"
Aiheesta muualla
IMDb 
Asema 62 (Rescue Me) on yhdysvaltalainen televisiosarja. Sarjan ensiesitys oli FX-kanavalla vuonna 2004. Sen on luonut myös pääosaa esittävä Denis Leary sekä Peter Tolan. Suomessa sarjaa esittää televisiokanava Nelonen. Sarjan viimeinen jakso esitettiin Yhdysvalloissa 7. syyskuuta 2011. Sarjaa tuotettiin yhteensä seitsemän tuotantokauden ja 93 jakson verran.
Aiheesta muualla

Rescue Me Internet Movie Databasessa (englanniksi)
Nelonen: Asema 62 (Arkistoitu – Internet Archive)
Arena Partners

Arena Partners Oy on vuonna 2000 perustettu viiden maakuntalehtiyhtymän yhteinen sähköisen liiketoiminnan kehitysyksikkö. Yhtiön toimipaikat sijaitsevat Jyväskylässä ja Joensuussa. Sen toimitusjohtaja on Tapio Moisio.
Yhtiön liiketoiminta muodostuu luokitelluista ilmoituksista kuten asunto-, auto- ja työpaikkailmoituksista sekä mobiiliratkaisuista.
Arena Partners -konserniin kuuluvat emoyhtiön lisäksi rekrytointiin keskittyvä Uranus Oy (100 %) ja mobiililiiketoimintaan keskittynyt tytäryhtiö (65 %) Arena Interactive Oy, jonka tytäryhtiö (100 %) on Arena Messaging Oy. Arena Interactive Oy tuottaa mobiilipalveluja Suomen ja Ruotsin sanomalehtisektorilla.
Arena Partnersin -osakkuusyhtiötä ovat sähköiseen luokiteltuun (asunnot ja autot) ilmoitteluun keskittyvä Alma Mediapartners Oy (35 %) ja mobiiliin paikallisoppaaseen erikoistunut Adfore Technologies Oy (34 %).
Yhtiön liikevaihto vuonna 2014 oli 138 000 euroa.[lähde? ]
Arena Partners on julkaisi aiemmin muun muassa Arena.fi-verkkopalvelua, josta asunto- ja autoilmoitukset siirtyivät yhteistyön myötä Etuovi.com-palveluun. Aiemmin mukana ollut tapahtumakalenteri lakkautettiin myös.[lähde? ]
Omistajayhtiöt

Arena Partners Oy:n omistajia ovat Keskisuomalainen Oyj (37,85% osakkeista), Ilkka-Yhtymä Oyj (37,82 %) , Keski-Pohjanmaan Kirjapaino Oyj (8,11 %), Länsi-Savo Oy (8,11 %) sekä Pohjois-Karjalan Kirjapaino Oyj (8,11 %).
Arena Partnersin omistajayhtiöiden kustantamat maakuntalehdet ovat Ilkka, Itä-Savo, Karjalainen, Keskipohjanmaa, Keskisuomalainen, Länsi-Savo, Pohjalainen ja Savon Sanomat.  Lisäksi yhtiöt kustantavat useita paikallis- ja ilmaisjakelulehteä.
Kaleva erosi yhteistyöstä talvella 2009 ja liittyi Oikotiehen.
Maakuntalehtien yhteen laskettu levikki on 292 508 kpl (LT2013), lukijoita lehdillä on yhteensä yli miljoona (KMT2013). Lehtien verkkopalveluilla on yhteensä noin 761 000 eri selaajaa viikoittain (TNS Metrix 2014/21).
Aiheesta muualla

Arena Partners Oy
Arena Interactive
Uranus Oy
Adfore Technologies Oy
Tiu

Tiu voi tarkoittaa seuraavia:
tiu, kappalemittana 20 kappaletta (munia)
Tiu, Egyptin esidynastisen ajan faarao.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tiu”, voi hakea sivunnimihaulla, laajalla sivunnimihaulla tai tekstihaulla.
Alfonso XIII

| Alfonso XIII |
| --- | --- |
 Espanjan kuningas
 
Espanjan kuningas
Valtakausi:  17. toukokuuta 1886 – 14. huhtikuuta 1931
Kruunajaiset:  17. toukokuuta 1902
Edeltäjä:  Alfonso XII
Seuraaja:  Juan Carlos I
Sijaishallitsija:  Maria Cristina (1886–1902)

Syntynyt:  17. toukokuuta 1886 Palacio Real de Madrid, Madrid, Espanja
Kuollut:  28. helmikuuta 1941 (54 vuotta) Hotel de Roma, Rooma, Italia
Hautapaikka:  Kuninkaallinen krypta, Kuninkaiden pantheon, El Escorial
Puoliso:  Viktoria Eugenie Battenberg
Lapset:  Alfonso de Borbón Jaime de Borbón Beatriz de Borbón Fernando de Borbón Maria Cristina de Borbón Juan de Borbón Gonzalo de Borbón
Koko nimi:  Alfonso León Fernando María Jaime Isidro Pascual Antonio de Borbón y Habsburgo-Lorena
Suku:  Bourbon
Isä:  Alfonso XII
Äiti:  Maria Cristina
Uskonto:  roomalaiskatolilaisuus
Nimikirjoitus:  
Alfonso XIII (esp. El Africano, "Afrikkalainen"; Alfonso León Fernando María Jaime Isidro Pascual Antonio de Borbón y Habsburgo-Lorena); (17. toukokuuta 1886 Palacio Real de Madrid, Espanjan kuningaskunta – 28. helmikuuta 1941 Hotel de Roma, Rooma, Italian tasavalta) oli Espanjan kuningas vuosina 1886–1931.
Alfonso XIII ja sijaishallitsija, äiti Maria Cristina, Luis Álvarez Catalá 1898
Suku

Alfonso syntyi isänsä Alfonso XII:n kuoleman jälkeen, joten Alfonson ollessa alaikäinen sijaishallitsijana toimi kuninkaan äiti, kuningatar Maria Cristina. Alfonso nousi virallisesti valtaan saavuttaessaan 16 vuoden iän vuonna 1902. Hänellä oli kaksi vanhempaa sisarta infanta María de las Mercedes (1880–1904) ja infanta María Teresa (1882–1912) sekä kaksi aviotonta velipuolta.